12. ฐานะการเงินและผลการดำเนินงาน

    1.  งบการเงิน

สรุปรายงานการสอบบัญชี

  งบการเงินปี 2544

  ผู้สอบบัญชีไม่แสดงความเห็นต่องบการเงินปี 2544 โดยมีข้อความในวรรค 1 ถึง 10
  ของรายงานผู้สอบบัญชีดังนี้

  ตามที่กล่าวไว้ในหมายเหตุประกอบงบการเงินข้อ 2 ในระหว่างปี 2543
  บริษัทฯและบริษัทย่อยได้ยื่นคำร้องขอฟื้นฟูกิจการของบริษัทฯ และบริษัทย่อยต่อศาลล้มละลายกลาง
  และได้ผ่านการพิจารณาโดยศาลล้มละลายกลางเห็นสมควรให้ฟื้นฟูกิจการและเห็นสมควรให้มีการแต่งตั้งบริษัทย่อยแห่งหนึ่งเป็นผู้ทำแผนฟื้นฟูกิจการของกลุ่มบริษัท
  โดยแยกพิจารณาเป็นรายบริษัท ขณะนี้แผนฟื้นฟูกิจการของบริษัทฯ
  และบริษัทย่อยได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
  5 ซึ่งบริษัทฯ และบริษัทย่อยอยู่ระหว่างการดำเนินการตามแผนฟื้นฟูกิจการ อย่างไรก็ตาม
  จนถึงปัจจุบันบริษัทฯ
  และบริษัทย่อยยังไม่ได้บันทึกจำนวนหนี้ที่แตกต่างระหว่างหนี้ตามบัญชีของบริษัทฯ
  และบริษัทย่อยกับหนี้ตามแผนฟื้นฟูกิจการ
  เนื่องจากหนี้ตามแผนฟื้นฟูกิจการอาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลทั้งหมดในขณะนี้
  การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้นอยู่กับผลสำเร็จของการปรับโครงสร้างหนี้ตามแผนฟื้นฟูกิจการของบริษัทฯ
  และบริษัทย่อย ความสามารถในการปฏิบัติตามแผนฯ
  ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
  ถึงแม้จะมีความไม่แน่นอนดังกล่าว
  งบการเงินที่แนบมานี้ยังคงทำขึ้นภายใต้หลักการดำเนินงานต่อเนื่องของกิจการ
  ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
  โดยไม่คาดว่าจะมีการหยุดชะงักของการดำเนินงานตามปกติของบริษัทฯ และบริษัทย่อย

  ณ.วันที่ 31 ธันวาคม 2544
  บริษัทฯและบริษัทย่อยมีหนี้สินตามแผนการปรับโครงสร้างหนี้ที่บันทึกในบัญชีเป็นจำนวนรวม 532
  ล้านบาท (ส่วนของบริษัทฯมีจำนวน 249 ล้านบาท)
  หนี้สินดังกล่าวอ้างอิงจากรายละเอียดในแผนฟื้นฟูกิจการและผลจากการแปลงหนี้เป็นทุน
  ซึ่งหนี้อาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์
  การแปลงหนี้เป็นทุนและเงื่อนไขอื่น
  หนี้ดังกล่าวประกอบด้วยหนี้สถาบันการเงินและหนี้เจ้าหนี้การค้าข้าพเจ้าได้ส่งหนังสือยืนยันยอดไปยังสถาบันการเงินทั้งหมดและเจ้าหนี้การค้า
  จนถึงวันที่ในรายงานนี้ข้าพเจ้าได้รับหนังสือยืนยันยอดคงเหลือตอบกลับจากสถาบันการเงิน 3 ราย
  ซึ่งมียอดหนี้ตามที่บันทึกในบัญชีเป็นจำนวน 208 ล้านบาท (เฉพาะของบริษัทฯจำนวน 175
  ล้านบาท) ยืนยันยอดโดยมีผลแตกต่างจากที่บันทึกในบัญชี
  บริษัทฯได้ชี้แจงผลต่างที่เกิดขึ้นและแจ้งให้สถาบันการเงินยืนยันยอดที่ถูกต้องมายังข้าพเจ้า
  อย่างไรก็ตาม จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือดังกล่าว
  และที่เหลือรายอื่น
  ข้าพเจ้าไม่สามารถตรวจสอบให้เป็นที่พอใจในยอดคงเหลือของหนี้สินตามแผนการปรับโครงสร้างหนี้ที่บันทึกในบัญชีได้

  ตามที่กล่าวไว้ในหมายเหตุประกอบงบการเงินข้อ 5 บริษัทย่อย 3
  แห่งต้องดำเนินการแปลงหนี้เป็นทุนให้กับเจ้าหนี้ทั้งที่เป็นสถาบันการเงินและเจ้าหนี้การค้า
  ซึ่งเป็นขั้นตอนหนึ่งในแผนฟื้นฟูกิจการซึ่งผ่านความเห็นชอบจากศาลล้มละลายกลาง
  ดังนั้นในระหว่างปีปัจจุบัน
  บริษัทย่อยเหล่านี้ได้ดำเนินการลดทุนเพื่อลดขาดทุนสะสมและเพิ่มทุนเพื่อรองรับการแปลงหนี้เป็นทุน
  การดำเนินการดังกล่าวได้จดทะเบียนกับกระทรวงพาณิชย์แล้ว
  และได้ดำเนินการแปลงหนี้เป็นทุนโดยการออกหุ้นให้กับเจ้าหนี้ไปแล้วบางส่วน
  อย่างไรก็ตามหนี้ส่วนหนึ่งยังอยู่ในระหว่างการรอคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลในขณะนี้
  ฝ่ายบริหารแจ้งว่ายังไม่สามารถระบุจำนวนที่แน่นอนของหนี้ที่ต้องแปลงเป็นทุนได้
  ซึ่งอาจทำให้บริษัทย่อยต้องดำเนินการลดทุนและเพิ่มทุนอีกในอนาคตเพื่อให้สามารถแปลงหนี้เป็นทุนได้ครบถ้วน
  นอกจากนี้ในปัจจุบันยังไม่มีข้อกฏหมายกำหนดเกี่ยวกับวันที่มีผลบังคับให้แปลงหนี้เป็นทุน
  ดังนั้นจึงมีความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้
  และทุนที่เรียกชำระแล้วของบริษัทย่อย

  ณ. วันที่ 31 ธันวาคม 2544
  ยอดคงเหลือของผลขาดทุนจากเงินลงทุนซึ่งบันทึกโดยวิธีส่วนได้เสียในงบดุลและส่วนแบ่งขาดทุนจากเงินลงทุนตามวิธีส่วนได้เสียในงบกำไรขาดทุน
  ส่วนใหญ่คำนวณจากงบการเงินของบริษัทย่อย 3 แห่ง
  ซึ่งอยู่ในระหว่างการปรับโครงสร้างหนี้ตามที่กล่าวไว้ในวรรค 1)
  เนื่องจากความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้และทุนที่เรียกชำระแล้วของบริษัทย่อยตามที่กล่าวไว้ในวรรค
  2)และ 3) ซึ่งอาจมีผลกระทบในส่วนได้เสียในบริษัทย่อย
  ก่อให้เกิดความไม่แน่นอนในบัญชีเงินลงทุน ส่วนแบ่งผลขาดทุน
  รายการโอนกลับสำรองเผื่อผลขาดทุนและส่วนของผู้ถือหุ้นส่วนน้อยในงบการเงินรวม

  ตามที่กล่าวไว้ในหมายเหตุประกอบงบการเงินข้อ 14
  บริษัทฯและบริษัทย่อยบันทึกดอกเบี้ยค้างจ่ายจำนวน 38.9 ล้านบาทในงบการเงินรวม (จำนวน
  21.8 ล้านบาท ในงบการเงินเฉพาะของบริษัทฯ)
  ซึ่งเป็นดอกเบี้ยค้างจ่ายของหนี้สินตามแผนการปรับโครงสร้างหนี้สำหรับระยะเวลาที่บริษัทฯและบริษัทย่อยยื่นแผนฟื้นฟูกิจการต่อศาลล้มละลายกลางจนถึงวันที่ศาลล้มละลายกลางจนถึงวันที่ศาลล้มละลายกลางเห็นชอบด้วยแผนฟื้นฟูกิจการ
  เนื่องจากแผนฯดังกล่าวมิได้ระบุถึงจำนวนดอกเบี้ยในช่วงเวลาดังกล่าวว่าจะยกให้หรือเรียกชำระหรือคิดดอกเบี้ยในอัตราใด
  ขณะนี้เรื่องดังกล่าวอยู่ในระหว่างการพิจารณาจากศาลล้มละลายกลาง

  ณ.วันที่ 31 ธันวาคม 2544 ที่ดินแปลงหนึ่งของบริษัทฯ ซึ่งมีมูลค่าสุทธิตามบัญชี จำนวน 8
  ล้านบาทติดภาระจำนองกับธนาคารแห่งหนึ่งเพื่อเป็นหลักประกันหนี้สิน
  ข้าพเจ้ายังไม่สามารถตรวจสอบกรรมสิทธิในที่ดินดังกล่าวได้

  ในระหว่างปีปัจจุบัน บริษัทฯได้ออกหุ้นกู้แปลงสภาพชนิดไม่มีหลักประกันจำนวน 50 ล้านบาท
  เพื่อจ่ายชำระหนี้ตามแผนฟื้นฟูกิจการให้กับธนาคารแห่งหนึ่งตามที่กล่าวไว้ในหมายเหตุประกอบงบการเงินข้อ
  5 และ19 บริษัทฯ ได้แยกแสดงองค์ประกอบที่เป็นหนี้สินและทุนของหุ้นกู้แปลงสภาพในงบดุล
  โดยกำหนดราคาตามบัญชีของหนี้สินจากการคำนวณกระแสเงินสดของเงินต้นและดอกเบี้ยที่ต้องจ่ายในอนาคตคิดลดด้วยอัตราดอกเบี้ยในตลาดที่เป็นอยู่ในขณะนั้น
  ซึ่งบริษัทฯถือว่าอัตราดอกเบี้ยในตลาดดังกล่าวนี้เท่ากับอัตราดอกเบี้ยเงินกู้สำหรับลูกหนี้ชั้นดีของธนาคารแห่งนี้

  งบกระแสเงินสดสำหรับปีสิ้นสุดวันที่ 31 ธันวาคม 2544
  ได้จัดทำขึ้นโดยมิได้คำนึงถึงกระแสเงินสดรับหรือจ่ายจริงที่เกิดขึ้นทั้งสิ้น
  โดยเฉพาะกรณีการปรับโครงสร้างหนี้ การแปลงหนี้เป็นทุน ซึ่งมีผลกระทบต่อบัญชีลูกหนี้ เจ้าหนี้
  หนี้สินอื่นและหนี้สินตามสัญญาปรับโครงสร้างหนี้ภายใต้แผนฟื้นฟูกิจการของบริษัทฯ และบริษัทย่อย

  ณ วันที่ 31 ธันวาคม 2544 ยอดคงเหลือของบัญชีหนี้สินไม่หมุนเวียนอื่นจำนวน 70
  ล้านบาทในงบการเงินรวม และ 19 ล้านบาทในงบการเงินเฉพาะของบริษัทฯ
  เป็นหนี้ที่เจ้าหนี้ไม่มายื่นขอรับชำระหนี้ตามแผนฟื้นฟูกิจการที่ได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
  5 ข้าพเจ้าได้ขอส่งหนังสือยืนยันยอดคงเหลือดังกล่าว
  อย่างไรก็ตามข้าพเจ้าไม่สามารถส่งหนังสือยืนยันยอดคงเหลือดังกล่าวได้เนื่องจากบริษัทฯ
  และบริษัทย่อยแจ้งว่าหนี้ดังกล่าวเป็นหนี้ที่เจ้าหนี้ไม่มาขอรับชำระหนี้และบริษัทฯและบริษัทย่อยจะรับรู้ทางบัญชี
  เมื่อหนี้หมดอายุความตามกฏหมาย
  ข้าพเจ้าไม่สามารถตรวจสอบให้เป็นที่พอใจในความถูกต้องของยอดคงเหลือดังกล่าวได้

  ข้าพเจ้าได้รับสรุปคดีฟ้องร้องจากแผนกกฏหมายของบริษัทฯ
  ปรากฏว่าบริษัทฯและบริษัทย่อยถูกลูกค้าฟ้องร้องในคดีบังคับให้ชำระหนี้เป็นจำนวนเงินรวมทั้งสิ้นประมาณ
  52 ล้านบาท คดีบางส่วนสิ้นสุดแล้วในระหว่างปี 2544
  ซึ่งบริษัทฯและบริษัทย่อยได้บันทึกค่าเสียหายไว้แล้ว
  คดีความส่วนที่เหลือได้ถูกจำหน่ายคดีออกชั่วคราว เนื่องจากบริษัทฯ
  และบริษัทย่อยเข้าสู่กระบวนการฟื้นฟูกิจการ บริษัทฯแจ้งว่าคดีต่างๆ
  ของบริษัทฯและบริษัทย่อยบางส่วนดำเนินการโดยเจ้าหน้าที่ภายในบริษัทฯและบางส่วนใช้ทนายความภายนอก
  ดังนั้นข้อมูลเกี่ยวกับคดีฟ้องร้องจึงถึอตามข้อมูลที่ได้รับจากบริษัทฯ

  เนื่องจากข้อจำกัดในการตรวจสอบ
  ผลของความไม่แน่นอนเกี่ยวกับภาระหนี้สินตามแผนการปรับโครงสร้างหนี้และปัญหาในการดำเนินงานต่อเนื่องของกิจการ
  การดำเนินการตามแผนปรับปรุงโครงสร้างหนี้และมูลค่าสินทรัพย์และหนี้สินและรายการปรับปรุงที่อาจมีขึ้นตามที่กล่าวไว้ในวรรค
  1่) ถึง 10) อาจมีผลกระทบอย่างเป็นสาระสำคัญมากต่องบการเงินปี 2544
  ดังนั้นข้าพเจ้าจึงไม่อาจแสดงความเห็นต่องบการเงิน สำหรับปีสิ้นสุด 31 ธันวาคม 2544 ได้

  งบการเงินปี 2545

  ผู้สอบบัญชีไม่แสดงความเห็นต่องบการเงินปี 2545 โดยมีข้อความในวรรค 1 ถึง 10
  ของรายงานผู้สอบบัญชีดังนี้

  ณ วันที่ 31 ธันวาคม 2545
  บริษัทฯและบริษัทย่อยมีหนี้สินตามแผนการปรับปรุงโครงสร้างหนี้ที่บันทึกในบัญชีเป็นจำนวนรวม 292
  ล้านบาท (2544:532 ล้านบาท) และในส่วนของบริษัทฯมีจำนวน 186 ล้านบาท (2544:249
  ล้านบาท) หนี้สินดังกล่าวอ้างอิงจากรายละเอียดในแผนฟื้นฟูกิจการและผลจากการแปลงหนี้เป็นทุน
  ซึ่งหนี้อาจมีการเปลี่ยนแปลงได้ตามคำสั่งชื้ขาดของเจ้าพนักงานพิทักษ์ทรัพย์
  การแปลงหนี้เป็นทุนและเงื่อนไขอื่น
  หนี้ดังกล่าวประกอบด้วยหนี้สถาบันการเงินและหนี้เจ้าหนี้การค้า
  ข้าพเจ้าได้ส่งหนังสือยืนยันยอดไปยังสถาบันการเงินทั้งหมดและเจ้าหนี้การค้า
  จนถึงวันที่ในรายงานนี้ข้าพเจ้าได้รับหนังสือยืนยันยอดคงเหลือตอบกลับจากสถาบันการเงิน 4 ราย
  (2544: 3 ราย) ซึ่งมียอดหนี้ตามที่บันทึกในบัญชีเป็นจำนวน 179 ล้านบาท (2544:208
  ล้านบาท) และในส่วนเฉพาะของบริษัทฯ จำนวน 171 ล้านบาท (2544: 175 ล้านบาท)
  อย่างไรก็ตาม
  จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือของเจ้าหนี้รายอื่นที่เหลืออยู่
  ข้าพเจ้าไม่สามารถตรวจสอบให้เป็นที่พอใจในยอดคงเหลือของหนี้สินตามแผนการปรับปรุงโครงสร้างหนี้ที่บันทึกในบัญชีได้

  ณ วันที่ 31 ธันวามคม 2545 ยอดคงเหลือของบัญชีหนี้สินไม่หมุนเวียนอื่นจำนวน 67 ล้านบาท
  (2544: 70 ล้านบาท) ในงบการเงินรวมและ 19 ล้านบาท (2544:19 ล้านบาท)
  ในงบการเงินเฉพาะของบริษัทฯเป็นหนี้ที่เจ้าหนี้ไม่มายื่นขอรับชำระหนี้ตามแผนฟื้นฟูกิจการที่ได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
  5 ข้าพเจ้าได้ขอส่งหนังสือยืนยันยอดคงเหลือดังกล่าว
  อย่างไรก็ตามข้าพเจ้าไม่สามารถส่งหนังสือยืนยันยอดคงเหลือดังกล่าวได้
  เนื่องจากบริษัทฯและบริษัทย่อยแจ้งว่าหนี้ดังกล่าวเป็นหนี้ที่เจ้าหนื้ไม่มาขอรับชำระหนี้และบริษัทฯและบริษัทย่อยจะรับรู้ทางบัญชีเมื่อหนี้หมดอายุความตามกฎหมาย
  ข้าพเจ้าไม่สามารถตรวจสอบให้เป็นที่พอใจในความถูกต้องของยอดคงเหลือดังกล่าวได้

  ณ วันที่ 31 ธันวาคม 2545
  ยอดคงเหลือของบัญชีลูกหนี้จากการโอนสิทธิการรับเงินให้แก่สถาบันการเงินที่เกี่ยวข้องกันแห่งหนึ่งที่บริษัทฯและบริษัทย่อยได้ทำสัญญาโอนสิทธิในการรับเงินในสัญญาก่อสร้างเป็นจำนวน
  19 ล้านบาท (2544:3 ล้านบาท) ในงบการเงินรวมและ 7 ล้านบาท (2544: 3 ล้านบาท)
  ในงบการเงินเฉพาะของบริษัทฯ ข้าพเจ้าได้ส่งหนังสือยืนยันยอดไปยังสถาบันการเงินดังกล่าว
  จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือตอบกลับจากสถาบันการเงิน
  ข้าพเจ้าไม่สามารถตรวจสอบให้เป็นที่พอใจในยอดคงเหลือของลูกหนี้ดังกล่าวได้

  ตามที่กล่าวไว้ในหมายเหตุประกอบงบการเงินข้อ 2 ในระหว่างปี 2544
  บริษัทฯและบริษัทย่อยได้รับความเห็นชอบแผนฟื้นฟูกิจการจากศาลล้มละลายกลาง
  ซึ่งบริษัทฯและบริษัทย่อยอยู่ระหว่างการดำเนินการตามแผนฟื้นฟูกิจการ อย่างไรก็ตาม
  จนถึงปัจจุบันบริษัทฯและบริษัทย่อยยังไม่ได้บันทึกจำนวนหนี้ที่แตกต่างระหว่างหนี้ตามบัญชีของบริษัทฯและบริษัทย่อยกับหนี้ตามแผนฟื้นฟูกิจการ
  เนื่องจากหนี้ตามแผนฟื้นฟูกิจการอาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลทั้งหมดในขณะนี้
  การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้ยอยู่กับผลสำเร็จของการปรับโครงสร้างตามแผนฟื้นฟูกิจการของบริษัทฯและบริษัทย่อย
  ความสามารถในการปฏิบัติตามแผนฯ
  ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
  ถึงแม้จะมีความไม่แน่นอนดังกล่าว
  งบการเงินนี้ยังคงจัดทำขึ้นภายใต้หลักการดำเนินงานต่อเนื่องของกิจการ
  ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
  โดยไม่คาดว่าจะมีการหยุดชะงักของการดำเนินงานตามปกติของบริษัทฯและบริษัทย่อย

  ตามที่กล่าวไว้ในหมายเหตุประกอบงบการเงินข้อ 5. บริษัทย่อย 3
  แห่งต้องดำเนินการแปลงหนี้เป็นทุนให้กับเจ้าหนี้ทั้งที่เป็นสถาบันการเงินและเจ้าหนี้การค้า
  ซึ่งเป็นขั้นตอนหนึ่งในแผนฟื้นฟูกิจการซึ่งผ่านความเห็นชอบจากศาลล้มละลายกลาง
  ดังนั้นในระหว่างปี 2544 และ 2545
  บริษัทย่อยเหล่านี้ได้ดำเนินการลดทุนเพื่อลดขาดทุนสะสมและเพิ่มทุนเพื่อรองรับการแปลงหนี้เป็นทุน
  การดำเนินการดังกล่าวได้จดทะเบียนกับกระทรวงพาณิชย์แล้ว
  และได้ดำเนินการแปลงหนี้เป็นทุนโดยการออกหุ้นให้กับเจ้าหนี้ไปแล้ว
  อย่างไรก็ตามหนี้ส่วนหนึ่งยังอยู่ในระหว่างการรอคำสั่งชื้ขาดของเจ้าพนักงานพิทักษ์ทรัพย์ซึ่งยังไม่ทราบผลในขณะนี้
  ฝ่ายบริหารแจ้งว่ายังไม่สามารถระบุจำนวนที่แน่นอนของหนี้ที่ต้องแปลงเป็นทุนได้
  ซึ่งอาจทำให้บริษัทย่อยต้องดำเนินการลดทุนและเพิ่มทุนอีกในอนาคตเพื่อให้สามารถแปลงหนี้เป็นทุนได้ครบถ้วน
  นอกจากนี้ในปัจจุบันยังไม่มีข้อกฏหมายกำหนดเกี่ยวกับวันที่มีผลบังคับให้แปลงหนี้เป็นทุน
  ดังนั้นจึงมีความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้และทุนที่เรียกชำระแล้วของบริษัทย่อย

  ณ วันที่ 31 ธันวามคม 2545 และ 2544
  ยอดคงเหลือของผลขาดทุนจากเงินลงทุนซึ่งบันทึกโดยวิธีส่วนได้เสียในงบดุลและส่วนแบ่งขาดทุนจากเงินลงทุนตามวิธิส่วนได้เสียในงบกำไรขาดทุน
  ส่วนใหญ่คำนวณจากงบการเงินของบริษัทย่อย 3
  แห่งซึ่งอยู่ในระหว่างการปรับโครงสร้างหนี้ตามที่กล่าวไว้ในวรรค 4)
  เนื่องจากความไม่แน่นอนในยอดคงเหลือของบัญชีหนี้สินตามแผนปรับโครงสร้างหนี้และทุนที่เรียกชำระแล้วของบริษัทย่อยตามที่กล่าวไว้ในวรรค 1)
  และ 5) ซึ่งอาจมีผลกระทบในส่วนได้เสียในบริษัทย่อย ก่อให้เกิดความไม่แน่นอนในบัญชีเงินลงทุน
  ส่วนแบ่งผลขาดทุน รายการโอนกลับสำรองเผื่อขาดทุน
  และส่วนของผู้ถือหุ้นส่วนน้อยในงบการเงินรวม

  ตามที่กล่าวไว้ในหมายเหตุประกอบงบการเงินข้อ 15 ในระหว่างปี 2544
  บริษัทฯและบริษัทย่อยบันทึกดอกเบี้ยค้างจ่ายจำนวน 38.9 ล้านบาทในงบการเงินรวม (จำนวน
  21.8 ล้านบาท
  ในงบการเงินเฉพาะของบริษัทฯ)ซึ่งเป็นดอกเบี้ยค้างจ่ายของหนี้สินตามแผนการปรับโครงสร้างหนี้สำหรับระยะเวลาที่บริษัทฯและบริษัทย่อยยื่นแผนฟื้นฟูกิจการต่อศาลล้มละลายกลางจนถึงวันที่ศาลล้มละลายกลางเห็นชอบด้วยแผนฟื้นฟูกิจการ
  เนื่องจากแผนฯดังกล่าวมิได้ระบุถึงจำนวนดอกเบี้ยในช่วงเวลาดังกล่าวว่าจะยกให้หรือเรียกชำระหรือคิดดอกเบี้ยในอัตราใด
  ซึ่งในระหว่างปี 2545
  ศาลล้มละลายกลางได้ตัดสินให้บริษัทฯและบริษัทย่อยไม่ต้องชำระดอกเบี้ยค้างจ่ายดังกล่าวข้างต้น
  ดังนั้นบริษัทฯและบริษัทย่อยจึงโอนกลับเป็นรายได้ทั้งจำนวนในปีปัจจุบัน

  ในระหว่างปี 2544 บริษัทฯได้ออกหุ้นกู้แปลงสภาพชนิดไม่มีหลักประกันจำนวน 50 ล้านบาท
  เพื่อจ่ายชำระหนี้ตามแผนฟื้นฟูกิจการให้กับธนาคารแห่งหนึ่งตามที่กล่าวไว้ในหมายเหตุประกอบงบการเงินข้อ
  5 และ 18 บริษัทฯได้แยกแสดงองค์ประกอบที่เป็นหนี้สินและทุนของหุ้นกู้แปลงสภาพในงบดุล
  โดยกำหนดราคาตามบัญชีของหนี้สินจากการคำนวณกระแสเงินสดของเงินต้นและดอกเบี้ยที่ต้องจ่ายในอนาคตคิดลดด้วยดัตราดอกเบี้ยในตลาดที่เป็นอยู่ในขณะนั้น
  ซึ่งบริษัทฯถือว่าอัตราดอกเบี้ยในตลาดดังกล่าวนี้เท่ากับอัตราดอกเบี้ยเงินกู้สำหรับลูกหนี้ชั้นดีของธนาคารแห่งนี้

  งบกระแสเงินสดสำหรับปีสิ้นสุดวันที่ 31 ธันวาคม 2545 และ 2544
  ได้จัดทำขึ้นโดยมิได้คำนึงถึงกระแสเงินสดรับหรือจ่ายจริงที่เกิดขึ้นทั้งสิ้น
  โดยเฉพาะกรณีการปรับโครงสร้างหนี้ การแปลงหนี้เป็นทุน ซึ่งมีผลกระทบต่อบัญชีลูกหนี้ เจ้าหนี้
  หนี้สินอื่นและหนี้สินตามสัญญาปรับโครงสร้างหนี้ภายใต้แผนฟื้นฟูกิจการของบริษัทฯและบริษัทย่อย

  ข้าพเจ้าได้รับสรุปคดีฟ้องร้องจากแผนกกฎหมายของบริษัทฯ
  ปรากฏว่าบริษัทฯและบริษัทย่อยถูกลูกค้าฟ้องร้องในคดีบังคับให้ชำระหนี้เป็นจำนวนเงินรวมทั้งสิ้นประมาณ
  52 ล้านบาท คดีบางส่วนสิ้นสุดแล้วในระหว่างปี 2544
  ซึ่งบริษัทและบริษัทย่อยได้บันทึกค่าเสียหายไว้แล้ว
  คดีความส่วนที่เหลือได้ถูกจำหน่ายคดีออกชั่วคราว
  เนื่องจากบริษัทฯและบริษัทย่อยเข้าสู่กระบวกการฟื้นฟูกิจการ บริษัทฯแจ้งว่าคดีต่างๆ
  ของบริษัทฯและบริษัทย่อยบางส่วนดำเนินการโดยเจ้าหนี้ภายในบริษัทฯและบางส่วนใช้ทนายความภายนอก
  ดังนั้นข้อมูลเกี่ยวกับคดีฟ้องร้องจึงถือตามข้อมูลที่ได้รับจากบริษัทฯ

  เนื่องจากข้อจำกัดในการตรวจสอบผลของความไม่แน่นอนเกี่ยวกับภาระหนี้สินตามแผนการปรับปรุงโครงสร้างและปัญหาในการดำเนินงานต่อเนื่องของกิจการ
  การดำเนินการตามแผนปรับปรุงโครงสร้างหนี้และมูลค่าสินทรัพย์และหนี้สินและรายการปรับปรุงที่อาจมีขึ้นตามที่กล่าวในวรรค 1)
  ถึง 10) สำหรับปี 2545 และ 2544 อาจมีผลกระทบอย่างเป็นสาระสำคัญมากต่องบการเงินปี
  2545 และ 2544 ดังนั้นข้าพเจ้าจึงไม่อาจแสดงความเห็นต่องบการเงินดังกล่าวข้างต้น

  งบการเงินปี 2546

  ผู้สอบบัญชีไม่แสดงความเห็นอย่างมีเงื่อนไขต่องบการเงินปี 2546 โดยให้ข้อสังเกตดังต่อไปนี้

  ตามที่กล่าวไว้ในหมายเหตุประกอบงบการเงินข้อ 2 ว่าตั้งแต่ปี 2540
  บริษัทฯประสบผลขาดทุนจากการดำเนินงานอย่างต่อเนื่องและมีหนี้สินหมุนเวียนสูงกว่าสินทรัพย์หมุนเวียนเป็นจำนวนมาก
  นอกจากนี้บริษัทฯมีเงินกู้ยืมระยะสั้นและดอกเบี้ยที่เกี่ยวข้องที่ถึงกำหนดชำระแล้วแต่ยังไม่ได้ชำระเป็นจำนวนมาก
  จากเหตุการณ์ดังกล่าวบริษัทฯ
  ไม่สามารถจ่ายชำระคืนเงินกู้ยืมและดอกเบี้ยตามเงื่อนไขของสัญญาเงินกู้ได้ ดังนั้นในปี 2542
  บริษัทฯ จึงได้ยื่นขอฟื้นฟูกิจการต่อศาลล้มละลายกลาง
  และศาลฯได้มีคำสั่งให้ฟื้นฟูกิจการของบริษัทฯ การดำเนินการในการฟื้นฟูกิจการของบริษัทฯ
  จึงเป็นไปตามพระราชบัญญัติล้มละลายโดยมีบริษัท อีเอ็มซี พาวเวอร์ จำกัด เป็นผู้จัดทำแผน
  ต่อมาที่ประชุมเจ้าหนี้ได้มีมติยอมรับแผนฟื้นฟูกิจการของบริษัทฯ
  และศาลฯได้มีคำสั่งเห็นชอบด้วยแผนตามมติที่ประชุมเจ้าหนี้ ในปี 2546
  บริษัทผู้จัดทำแผนได้ยื่นขอแก้ไขแผนฟื้นฟูกิจการของบริษัทฯ
  ซึ่งที่ประชุมเจ้าหนี้ได้มีมติยอมรับแผนฟื้นฟูกิจการฉบับแก้ไข
  และศาลฯได้มีคำสั่งเห็นชอบด้วยแผนตามมติที่ประชุมเจ้าหนี้ ณ วันที่ 31 ธันวาคม 2546
  บริษัทฯมีส่วนของผู้ถือหุ้นติดลบจำนวน 195 ล้านบาท
  และหนี้สินที่ต้องจ่ายตามแผนฟื้นฟูกิจการจำนวน 168 ล้านบาท ในเดือนมกราคม 2547
  บริษัทฯได้เริ่มปฏิบัติตามเงื่อนไขที่กำหนดเกี่ยวกับความสำเร็จของแผนฟื้นฟูกิจการ อาทิเช่น
  การลดมูลค่าหุ้น การลดทุนชำระแล้ว การเพิ่มทุนจดทะเบียน การแปลงหนี้เป็นทุน เป็นต้น บริษัทฯ
  ได้ขายหุ้นเพิ่มทุนบางส่วนให้แก่นักลงทุนโดยเฉพาะเจาะจงจำนวน 230 ล้านหุ้น โดยบริษัทฯ
  ได้รับเงินจากการเพิ่มทุนจำนวน 230 ล้านบาท เป็นผลทำให้บริษัทฯ มีส่วนของผู้ถือหุ้น ณ วันที่
  13 มกราคม 2547 เป็นจำนวน 33 ล้านบาท ต่อมาบริษัทฯ
  ได้ชำระหนี้สินตามแผนการปรับโครงสร้างหนี้โดยชำระเป็นเงินที่ได้รับจากการขายหุ้นเพิ่มทุนจำนวน
  139 ล้านบาท และหุ้นเพิ่มทุน 30 ล้านหุ้น จำนวน 30 ล้านบาท
  อย่างไรก็ตามการดำเนินธุรกิจของบริษัทฯ
  ในอนาคตขึ้นอยู่กับสภาวะเศรษฐกิจโดยรวมของประเทศ

  ในระหว่างปี 2544 บริษัทฯได้ออกหุ้นกู้แปลงสภาพชนิดไม่มีหลักประกันจำนวน 50 ล้านบาท
  เพื่อจ่ายชำระหนี้ตามแผนฟื้นฟูกิจการให้กับธนาคารแห่งหนึ่งตามที่กล่าวไว้ในหมายเหตุประกอบงบการเงินข้อ
  5 และ 18 บริษัทฯ ได้แยกแสดงองค์ประกอบที่เป็นหนี้สินและทุนของหุ้นกู้แปลงสภาพในงบดุล
  โดยกำหนดราคาตามบัญชีของหนี้สินจากการคำนวณกระแสเงินสดของเงินต้น
  และดอกเบี้ยที่จ่ายในอนาคตคิดลดด้วยอัตราดอกเบี้ยในตลาดที่เป็นอยู่ในขณะนั้น
  ซึ่งบริษัทฯถือว่าอัตราดอกเบี้ยในตลาดดังกล่าวนี้เท่ากับอัตราดอกเบี้ยเงินกู้สำหรับลูกหนี้ชั้นดีของธนาคารแห่งหนี้

ข. ตารางสรุปงบการเงินรวม

สรุปผลการดำเนินงานและฐานะการเงินสำหรับบริษัท และบริษัทย่อย

  สรุปผลการดำเนินงานและฐานะการเงินสำหรับปี สิ้นสุด วันที่ 31 ธันวาคม 2546
  เปรียบเทียบกับ ปี 2545 และ ปี 2544 มีดังนี้

หน่วย : ล้านบาท

+----------------------+------+-------+-------+------+-------+-------+
|                      | บริษัท |       |       | บ    |       |       |
|                      | อ    |       |       | มจ.อ |       |       |
|                      | ีเอ็มซี |       |       | ีเอ็มซี |       |       |
|                      | จำกัด |       |       | และ  |       |       |
|                      | (มห  |       |       | บริษ  |       |       |
|                      | าชน) |       |       | ัทย่อย |       |       |
+----------------------+------+-------+-------+------+-------+-------+
|                      | 2546 | 2545  | 2544  | 2546 | 2545  | 2544  |
+----------------------+------+-------+-------+------+-------+-------+
| รายได้จากการให้บริการ   | 449  | 220   | 187   | 796  | 384   | 252   |
+----------------------+------+-------+-------+------+-------+-------+
| ส                    |      |       |       |      |       |       |
| ่วนแบ่งผลกำไรจาการลงทุน |      |       |       |      |       |       |
|                      |      |       |       |      |       |       |
| ในบริษัทย่อย            |      |       |       |      |       |       |
+----------------------+------+-------+-------+------+-------+-------+
| รายได้รวม             | 523  | 366   | 328   | 882  | 539   | 483   |
+----------------------+------+-------+-------+------+-------+-------+
| ต้นทุนในการให้บริการ     | 387  | 199   | 177   | 729  | 352   | 245   |
+----------------------+------+-------+-------+------+-------+-------+
| ค่าใ                  | 28   | 48    | 61    | 56   | 86    | 110   |
| ช้จ่ายในการขายและบริหาร |      |       |       |      |       |       |
+----------------------+------+-------+-------+------+-------+-------+
| ดอกเบี้ยจ่าย            | 10   | 11    | 20    | 13   | 15    | 43    |
+----------------------+------+-------+-------+------+-------+-------+
| ส่วน                  | 8    | 11    | 44    | 0    | 0     | 0     |
| แบ่งผลขาดทุนจากการลงทุน |      |       |       |      |       |       |
|                      |      |       |       |      |       |       |
| ในบริษัทที่เกี่ยวข้อง       |      |       |       |      |       |       |
+----------------------+------+-------+-------+------+-------+-------+
| รายการพ              | 20   | 0     | 0     | 26   | 10    | 0     |
| ิเศษ-กำไรจากการปรับปรุง |      |       |       |      |       |       |
|                      |      |       |       |      |       |       |
| โครงสร้างหนี้           |      |       |       |      |       |       |
+----------------------+------+-------+-------+------+-------+-------+
| กำไรสุทธิ              | 109  | 97    | 80    | 109  | 97    | 80    |
+----------------------+------+-------+-------+------+-------+-------+
| กำไรต่อหุ้น (บาท)       | 1.74 | 1.77  | 2.74  | 1.74 | 1.77  | 2.74  |
+----------------------+------+-------+-------+------+-------+-------+
| สินทรัพย์รวม            | 351  | 126   | 184   | 348  | 332   | 239   |
+----------------------+------+-------+-------+------+-------+-------+
| หนี้สินรวม              | 546  | 480   | 784   | 544  | 673   | 833   |
+----------------------+------+-------+-------+------+-------+-------+
| ส่วนของผู้ถือหุ้น          | (    | (354) | (600) | (    | (350) | (594) |
|                      | 195) |       |       | 195) |       |       |
+----------------------+------+-------+-------+------+-------+-------+

หมายเหตุ : บริษัทฯ ได้ขายบริษัทฯย่อย 3 แห่งได้แก่ บริษัท สหการวิศวกร จำกัด, บริษัท ไฮโดรเท็ค จำกัด และ

 บริษัท บีไอพี เอนจิเนียริ่ง แอนด์ คอนสตรัคชั่น จำกัด เมื่อวันที่ 29 ธันวาคม 2546 

ค. อัตราส่วนทางการเงิน

  โปรดดูรายละเอียด งบดุล งบกำไรขาดทุน และงบกระแสเงินสด
  และตารางสรุปอัตราส่วนทางการเงินที่สำคัญ

ของบริษัท ตามเอกสารแนบ 3

12.2 คำอธิบายและการวิเคราะห์ฐานะการเงินและผลการดำเนินงาน

การดำเนินงานและฐานะการเงินที่ผ่านมา

 ผลการดำเนินงาน

ภาพรวมของผลการดำเนินงานที่ผ่านมา

  บริษัท อีเอ็มซี จำกัด (มหาชน) เป็นบริษัทรับเหมาก่อสร้าง งานระบบต่างๆ
  ที่มีศักยภาพในการทำงานสูง ในปี 2546 บริษัทฯมีรายได้รวม 882 ล้านบาท
  และมีค่าใช้จ่ายทั้งสิ้น 785 ล้านบาท ทำให้บริษัทฯ มีกำไรจากการดำเนินงาน 84 ล้านบาท
  นอกจากนี้บริษัทฯ รับรู้กำไรจากการปรับโครงสร้างหนี้จำนวน 25 ล้านบาท ทำให้บริษัทฯ
  มีผลการดำเนินงานกำไรสุทธิ 109 ล้านบาท

  บริษัทฯ ได้รับความเชื่อถือจากภาครัฐและเอกชน เชิญให้เข้าร่วมประมูลงานมากในปีที่ผ่านมา
  ทำให้บริษัทฯ มีงานในมือเมื่อสิ้นปี 2546 เท่ากับ 1,815 ล้านบาท ซึ่งงานในมือส่วนใหญ่ร้อยละ
  70 เป็นโครงการของภาครัฐบาลและรัฐวิสาหกิจ และร้อยละ 30 เป็นโครงการของเอกชน
  แต่อย่างไรก็ดี
  โครงการก่อสร้างภาครัฐบาลจะมากหรือน้อยขึ้นอยู่กับนโยบายการลงทุนของภาครัฐบาลและรัฐวิสาหกิจ
  และภารเอกชน ก็ขึ้นอยู่กับเศรษฐกิจโดยรวม นอกจากงานในมือเมื่อสิ้นปี 2546 ดังกล่าวแล้ว
  บริษัทฯ ยังมีงานที่กำลังจะเซ็นสัญญาภายในเดือน เมษายน 2547 อีก 214 ล้านบาท
  และมีงานที่กำลังติดตามอีประมาณ 3,000 ล้านบาท

รายได้จากการขายและการบริการ

  รายได้จากการขายและให้บริการในปี 2546 เท่ากับ 796 ล้านบาท ซึ่งเพิ่มขึ้นจากในปี 2545
  เท่ากับ 412 ล้านบาท หรือเพิ่มขึ้นคิดเป็นร้อยละ 107
  โดยการเพิ่มขึ้นของรายได้จากการขายและบริการที่บริษัทฯ
  ได้รับการว่าจ้างให้ดำเนินงานโครงการเพิ่มขึ้น อาทิเช่น โครงการโลตัสนครปฐม ,
  โครงการอาคารเรียน 5ชั้น (ราชภัฎธนบุรี) โครงการครัวการบินไทย,
  โครงการศูนย์ปฏิบัติการธุรกิจส่งออกและนำเข้าธนาคารกรุงเทพ,โครงการก่อสร้างทางหลวงหมายเลข
  325 สายอำเภอบางแพ-ดำเนินสะดวก
  ,โครงการงานก่อสร้างสถานีสูบจ่ายน้ำประปา-มีนบุรี(การประปานครหลวง)

ต้นทุนขายและบริการ

  ต้นทุนที่สำคัญในการขายและให้บริการ คือ วัสดุ, ผู้รับเหมา และค่าแรง
  ซึ่งต้นทุนดังกล่าวมีความผันผวนอยู่บ้าง ขึ้นอยู่กับสภาวะตลาดของต้นทุนในขณะนั้น
  สำหรับต้นทุนในการขายและให้บริการในปี 2546 เท่ากับ 728 ล้านบาท เพิ่มขึ้นจากในปี 2545
  เท่ากับ 376 ล้านบาท หรือคิดเป็นเพิ่มขึ้นร้อยละ 106
  เนื่องจากปริมาณงานการให้บริการที่เพิ่มสูงขึ้น

  ทั้งนี้ ในปี 2546 บริษัทฯ มีกำไรขั้นต้นและอัตรากำไรขั้นต้นเป็นเงิน 67 ล้านบาท เมื่อเทียบกับปี
  2545 ซึ่งบริษัทฯ มีกำไรขั้นต้นเป็นเงิน 32 ล้านบาท และในปี 2546 มีอัตรากำไรขั้นต้น
  เท่ากับร้อยละ 8.4 เพิ่มขึ้นเมื่อเทียบกับปี 2545 ซึ่งบริษัทฯ มีอัตรากำไรขั้นต้น เท่ากับร้อยละ
  8.3

ค่าใช้จ่ายบริหาร

  ในปีปัจจุบันบริษัทฯ และบริษัทย่อยมีค่าใช้จ่ายบริหารทั้งสิ้น 56 ล้านบาทคิดเป็น 6.3%
  ของรายได้รวม หรือ 7% ของรายได้จากการขายและให้บริการ ซึ่งลดลงจากปีก่อน 17 ล้านบาท
  หรือคิดเป็น 23% ทั้งนี้มีสาเหตุสำคัญดังนี้

  1. ค่าเสื่อมราคาลดลงประมาณ 5 ล้านบาท เนื่องจากมีการจำหน่ายสินทรัพย์บางส่วนในปี 2546

  2. ในปี 2546 มีรายการโอนกลับดอกเบี้ยค้างรับของบริษัทย่อย 10 ล้านบาท

  3. ค่าใช้จ่ายพนักงานลดลง 2 ล้านบาท

สำรองหนี้สงสัยจะสูญและสำรองอื่น

  สำรองหนี้สงสัยจะสูญและสำรองอื่นลดลงจากปีก่อน เนื่องจาก ตั้งสำรองไว้ครบถ้วนแล้วในปีก่อน
  และในปี 2546 บริษัทฯ ได้ตั้งค่าเผื่อผลขาดทุนจากการค้ำประกัน บริษัทย่อย เพิ่มขึ้น 45.6
  ล้านบาท โดยหักกลบในกำไรจากการขายเงินลงทุนในงบกำไรขาดทุน และแสดงไว้ในงบดุลเป็น
  ค่าเผื่อผลขาดทุนจากการค้ำประกัน จำนวน 59.6 ล้านบาท

หนี้สูญ

  เนื่องจากในปี 2546 ได้โอนกลับรายการค่าเผื่อหนี้สงสัยจะสูญและสำรองอื่น
  เนื่องจากสามารถเจรจากับลูกหนี้และได้รับคืนหนี้มาบางส่วน

ดอกเบี้ยจ่าย

  บริษัทฯ และบริษัทย่อย บันทึกดอกเบี้ยจ่ายในปีปัจจุบัน 13 ล้านบาท คิดเป็น 1.47%
  ของรายได้รวม โดยลดลงจากปีก่อน 13% เนื่องจากบริษัทฯ
  และบริษัทย่อยมีการชำระคืนเงินต้นให้แก่สถาบันการเงินบางส่วน
  รวมทั้งที่อัตราดอกเบี้ยลดลงจากปีก่อน

ค่าตอบแทนกรรมการ

  ในปีปัจจุบันคณะกรรมการมีมติงดจ่ายเบี้ยประชุมกรรมการจึงไม่มีค่าตอบแทนในปี 2546

รายการพิเศษ

  ปีปัจจุบัน บริษัทฯ และบริษัทย่อยมีรายการพิเศษ คือกำไรจากการปรับปรุงโครงสร้างหนี้
  ซึ่งเกิดจากยอดหนี้คงค้างของเจ้าหนี้การค้าบางรายลดลงตามคำพิพากษาของเจ้าพนักงานพิทักษ์ทรัพย์
  ซึ่งบริษัทฯ และบริษัทย่อย ได้บันทึกเป็นจำนวนเงินตามที่คาดว่าจะต้องจ่ายแล้ว ดังนั้นบริษัทฯ
  และบริษัทย่อยจึงพิจารณาราคาตามบัญชีของยอดหนี้คงค้างเปรียบเทียบกับจำนวนเงินที่ต้องจ่ายในอนาคตตามเงื่อนไขใหม่ในแผนฟื้นฟูกิจการ
  และบันทึกส่วนของหนี้สินที่ลดลงเป็นรายการกำไรจากการปรับโครงสร้างหนี้เป็นจำนวนเงิน 24.2
  ล้านบาท เฉพาะบริษัท 18.9 ล้านบาท

กำไรสุทธิ

  บริษัทฯ มีผลกำไรสุทธิในปี 2546 เท่ากับ 109 ล้านบาท ซึ่งเพิ่มขึ้นจากปี 2545 เท่ากับ 12
  ล้านบาท

  บริษัทและบริษัทย่อย มีอัตรากำไรสุทธิต่อรายได้รวม เท่ากับ 12.41%

  อัตราผลตอบแทนต่อสินทรัพย์เฉลี่ยของบริษัทฯ และบริษัทย่อย เท่ากับ 32.66%

  อัตราผลตอบแทนต่อส่วนของผู้ถือหุ้นเฉลี่ยของบริษัทฯ และบริษัท เท่ากับ 40.12%

  ผลการดำเนินงานตามงบกำไรขาดทุน
  และกำไรขาดทุนรวมเปลี่ยนแปลงจากงวดเดียวกันของปีก่อนเกินกว่าร้อยละ 20

  ในปี 2546 บริษัทฯ มีผลประกอบการกำไรสุทธิ 109 ล้านบาท ในขณะที่ปี 2545 ปีกำไรสุทธิ 97
  ล้านบาท บริษัทฯ ใคร่ขอชี้แจงสาเหตุของผลการดำเนินงานดังต่อไปนี้

  1. ในปัจจุบัน บริษัทฯ ได้ขายเงินลงทุนในบริษัทย่อย 3 บริษัท
  จึงโอนกลับรายการสำรองเผื่อผลขาดทุนจากเงินลงทุนในบริษัทย่อยและกำไรจากการขายเงินลงทุน
  ดังกล่าวจำนวน 68.15 ล้านบาท

  2. บริษัทฯ มีการโอนกลับรายการค่าเผื่อหนี้สงสัยจะสูญและสำรองอื่น เป็นจำนวนเงิน 2
  ล้านบาท

  3. บริษัทฯ มีกำไรจากการปรับโครงสร้างหนี้เพิ่มขึ้น 20.4 ล้านบาท

ฐานะการเงิน

สินทรัพย์รวม

  เนื่องจากในปี 2546 บริษัทฯ ได้ขายบริษัทย่อย 3 แห่งไปเมื่อวันที่ 29 ธันวาคม 2546
  ดังนั้นในปี 2546 บริษัทฯ ได้วิเคราะห์งบการเงินเฉพาะของบริษัทฯ

  สินทรัพย์รวมปี 2546 เท่ากับ 350 ล้านบาท หรือเพิ่มขึ้นจากปี 2545 เป็นจำนวนเงิน 225
  ล้านบาท หรือคิดเป็นร้อยละ 178.57 โดยมีสาเหตุสำคัญดังนี้

  - สินทรัพย์หมุนเวียน ในปี 2546 เท่ากับ 323 ล้านบาท เพิ่มขึ้นจากปี 2545 เท่ากับ 231
  ล้านบาท หรือคิดเป็นร้อยละ 250.26 ทั้งนี้เป็นผลมาจาก เงินสดและรายการเทียบเท่าเงินสด
  ลูกหนี้และตั๋วเงินรับการค้า รายได้ที่ยังไม่เรียกชำระ
  เพิ่มขึ้นอันเนื่องมาจากบริษัทได้รับโครงการเพิ่มขึ้นจากปีก่อน

  - ลูกหนี้การค้า ในปี 2546 เป็นจำนวนเงินเท่ากับ 116 ล้านบาท และเป็นลูกหนี้ที่มีอายุเกิน 12
  เดือนเป็นจำนวน 67 ล้านบาท ซึ่งได้ตั้งค่าเผื่อหนี้สงสัยจะสูญลูกหนี้การค้าไว้แล้วเป็นจำนวนเงิน
  64 ล้านบาท ส่วนรายได้ที่ยังไม่เรียกชำระ จำนวน 201 ล้านบาท
  ในจำนวนนี้ได้ตั้งสำรองค่าเผื่อหนี้สงสัยจะสูญไว้แล้ว 82 ล้านบาท ที่เหลือ 119 ล้านบาท
  เป็นโครงการที่ยังคงดำเนินการอยู่ในปัจจุบันเป็นลูกหนี้ปกติ ซึ่งโดยส่วนใหญ่อยู่ในช่วง 1-3 เดือน
  เป็นลูกหนี้ที่ดีของบริษัทฯ

  - เงินลงทุนในบริษัทย่อย 3 แห่ง บริษัทฯ ได้ขายให้กับบุคคลภายนอก ซึ่งบริษัทฯ
  ได้รับเงินสดสุทธิจากการขายบริษัทย่อย ทั้ง 3 แห่ง เป็นจำนวนทั้งสิ้น 3 บาท
  โดยเป็นราคาขายที่กำหนดโดยผู้ประเมินราคาอิสระ ดังนั้น
  บริษัทฯจึงโอนกลับรายการค่าเผื่อผลขาดทุนจากเงินลงทุนในบริษัทย่อยเหล่านี้ที่บริษัทฯ
  เคยบันทึกเป็นหนี้สินในงบการเงินโดยโอนกลับเป็นรายได้ในงบกำไรขาดทุนปีปัจจุบันเป็นจำนวนเงิน
  67 ล้านบาท เงินลงทุนที่เหลือในงบการเงิน 2.3 ล้านบาทเป็นบริษัท อีเอ็มซี เพาเวอร์ จำกัด

  - ที่ดิน อาคาร และอุปกรณ์-สุทธิ ของบริษัทฯ ตามงบการเงิน ปี 2546 เป็นจำนวนเงิน 14
  ล้านบาท เพิ่มขึ้นจากปี 2545 เท่ากับ 0.5 ล้านบาท เนื่องจากได้ซื้อเครื่องมืออุปกรณ์
  และเครื่องใช้สำนักงานเพื่อใช้ในการดำเนินงาน

  - ภาษีเงินได้หัก ณ. ที่จ่ายรอเรียกคืนในปี 2546 เท่ากับ 6 ล้านบาท บริษัทฯได้รับคืนในเดือน
  กุมภาพันธ์ 2547 ครบทั้งจำนวน

  - สินทรัพย์หมุนเวียนอื่น ในปี 2546 เท่ากับ 23 ล้านบาท เพิ่มขึ้นจากปี 2545 เท่ากับ 16
  ล้านบาทเนื่องจากสาเหตุดังต่อไปนี้

  - ภาษีเงินได้ถูกหัก ณ.ที่จ่าย ปี 2546 เท่ากับ 12 ล้านบาท เพิ่มขึ้นจากปี 2545 เท่ากับ 8
  ล้านบาทเนื่องจากในปี 2546 บริษัทฯ สามารถรับชำระเงินจากค่าก่อสร้างมากขึ้น

  - ลูกหนี้เงินทดรองจ่ายสำหรับดำเนินงานเท่ากับ 5 ล้านบาท เพิ่มขึ้นจากปี 2545 เท่ากับ 4
  ล้านบาท เนื่องจากบริษัทฯ ได้รับโครงการมากขึ้น

หนี้สิน

  บริษัทฯ มีหนี้สินหมุนเวียนในปี 2546 เท่ากับ 511 ล้านบาท เพิ่มขึ้นจากปี 2545 เท่ากับ 398
  ล้านบาท เนื่องจาก บริษัทฯ มีการ แก้ไขแผนฟื้นฟูกิจการในปี 2546
  ซึ่งมีกำหนดการจ่ายชำระหนี้ตามแผนฟื้นฟูกิจการ ให้หมดภายในวันที่ 30 มกราคม 2547
  เป็นจำนวนเงิน 168 ล้านบาท ,เงินกู้ยืมระยะสั้น,เจ้าหนี้การการค้า
  ,ต้นทุนงานที่ยังไม่ถึงกำหนดชำระ,เจ้าหนี้เงินประกันผู้รับเหมาช่วง ,เงินรับล่วงหน้าจากลูกค้า
  ,ค่าเผื่อผลขาดทุนจากการค้ำประกัน ทั้งหมดนี้เพิ่มขึ้นเป็นจำนวนเงิน 252 ล้านบาท
  เนื่องมาจากบริษัทฯ มีการรับงานโครงการเพิ่มขึ้นมากในปี 2546 หนี้สินไม่หมุนเวียน 35
  ล้านบาท เป็นหุ้นกู้แปลงสภาพที่รอการแปลงสภาพตามแผนฟื้นฟูกิจการ

ส่วนของผู้ถือหุ้น

  บริษัทฯ มีส่วนของผู้ถือหุ้นขาดทุนเกินทุน 195 ล้านบาท ติดลบลดลงจากปี 2545 เท่ากับ 159
  ล้านบาท คิดเป็นร้อยละ 44.83 เนื่องจากบริษัทฯ ขายบริษัทย่อย 3 แห่ง ทำให้บริษัทฯ
  มีกำไรจากการการขายเงินลงทุน และมีกำไรจากการดำเนินงาน ในปี 2546

สภาพคล่อง

  ปี 2546 บริษัทฯ มีกระแสเงินสดสุทธิจากกิจกรรมดำเนินงาน 60 ล้านบาท ซึ่งเพิ่มขึ้นจากปี
  2545 เท่ากับ 75 ล้านบาท สาเหตุสำคัญเกิดบริษัทฯ
  มีลูกหนี้การค้า,รายได้ที่ยังไม่เรียกชำระ,เจ้าหนี้การค้า,เงินรับล่วงหน้าจากลูกค้า
  ,ค่าใช้จ่ายค้างจ่าย เพิ่มขึ้น เนื่องจากบริษัทฯ มีโครงการเพิ่มมากขึ้นจากปีก่อน

  บริษัทฯ มีเงินสดสุทธิได้มาจากกิจกรรมจัดหาเงิน เป็นจำนวนเงิน 37 ล้านบาท
  จากการกู้ยืมเงินระยะสั้นสถาบันการเงิน เพื่อใช้ในโครงการ

  อัตราสภาพคล่องของบริษัทฯ ปี 2546 เท่ากับ 0.63 ขณะที่ปี 2545 เท่ากับ 0.82
  สาเหตุที่ลดลงของปีก่อน
  เนื่องจากหนี้สินตามแผนการปรับปรุงโครงสร้างหนี้ที่ถึงกำหนดชำระภายใน 1 ปี เพิ่มขึ้น
  จากที่กล่าวมาแล้วข้างต้น

รายจ่ายลงทุน

  ปี 2546 บริษัทฯ มีกระแสเงินสดสุทธิใช้ไปจากกิจกรรมลงทุน 1 ล้านบาท
  เนื่องจากมีการซื้อทรัพย์สิน เครื่องมืออุปกรณ์ในการดำเนินงาน

แหล่งที่มาของเงินทุน

  ปี 2546 บริษัทฯ ได้รับการสนับสนุนจากสถาบันการเงินที่ให้สินเชื่อใหม่
  เพื่อใช้ในการดำเนินกิจการ โดยให้เป็นเงินกู้ยืมระยะสั้น

12.3 การดำเนินการตามแผนฟื้นฟูกิจการ

  โดยกลุ่มบริษัทนำแผนฟื้นฟูกิจการยื่นต่อศาลล้มละลายกลางตามพระราชบัญญัติล้มละลายเพื่อขอฟื้นฟูกิจการในวันที่
  28 สิงหาคม 2543 ศาลมีคำสั่งให้บริษัท อีเอ็มซี จำกัด(มหาชน) และบริษัท สหการวิศวกร
  จำกัด ฟื้นฟูกิจการ วันที่ 4 กันยายน 2543 ศาลมีคำสั่งให้บริษัท ไฮโดรเท็ค จำกัด ฟื้นฟูกิจการ
  และวันที่ 11 กันยายน 2543 โดยทุกบริษัทได้แต่งตั้งบริษัท อีเอ็มซี เพาเวอร์ จำกัด
  เป็นผู้ทำแผนฟื้นฟูกิจการ

การดำเนินการตามแผนส่วนของบริษัทฯ

  เมื่อวันที่ 15 พฤษภาคม 2544
  ศาลล้มละลายกลางได้ให้ความเห็นชอบในแผนฟื้นฟูกิจการของบริษัทฯ
  การดำเนินการตามแผนฟื้นฟูของบริษัทฯ ได้ดำเนินการในปี 2545 ดังนี้คือ

  1.บริษัทฯ ดำเนินการลดทุนจดทะเบียนจำนวน 225,000,000 บาท หรือ 22.5 ล้านหุ้น
  ซึ่งทำให้ทุนจดทะเบียนซึ่งชำระแล้วของบริษัทฯ ลดลงจาก 300,000,000 บาท เหลือมูลค่า
  75,000,000 บาท หรือ 7.5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่
  25 กรกฏาคม 2544 )

  2.การเพิ่มทุนจดทะเบียนเพื่อรองรับการแปลงหนี้เป็นทุนและการใช้สิทธิแปลงสภาพของหุ้นกู้ที่ออกให้เจ้าหนี้
  บริษัทฯ ออกหุ้นสามัญเพิ่มทุนจำนวน 60,295,431 หุ้น โดยมีมูลค่าหุ้นละ 10 บาท
  (จดทะเบียนเมื่อวันที่ 26 กรกฏาคม 2544)

  3.การเพิ่มทุนชำระแล้วโดยการแปลงหนี้เป็นทุนภายใน 120 วัน
  นับจากวันที่ศาลมีคำสั่งเห็นชอบตามแผน โดยบริษัทฯได้จัดสรรหุ้นเพิ่มทุนบางส่วนจำนวน
  36,680,654 หุ้น โดยมีมูลค่าหุ้นละ 10 บาท
  ให้แก่เจ้าหนี้สำหรับหนี้ทางตรงและหนี้ภาระค้ำประกันบุคคลอื่น ซึ่งทำให้บริษัทฯ
  มีทุนที่ชำระแล้วจำนวฯ 441,806,540 บาท หรือ 44,180,654 หุ้น ซึ่งมีมูลค่าตราไว้หุ้นละ 10
  บาท (จดทะเบียนทุนชำระแล้วเมื่อวันที่ 20 กันยายน 2544)

  4. ในระหว่างปี 2545 บริษัทฯ ได้จัดสรรหุ้นเพิ่มทุน 2 ครั้ง จำนวนรวมทั้งสิ้น 14,847,162
  หุ้น โดยมีมูลค่าหุ้นละ 10 บาท ให้แก่เจ้าหนี้ตามแผนฟื้นฟูกิจการ ซึ่งจะทำให้บริษัทฯ
  มีทุนที่ชำระแล้วจำนวน 590,278,160 บาท หรือ 59,027,816 หุ้น ซึ่งมีมูลค่าตราไว้หุ้นละ 10
  บาท (จดทะเบียนทุนชำระแล้วเมื่อวันที่ 20 กุมภาพันธ์ 2545 และ 10 พฤษภาคม 2545)

  5. เมื่อวันที่ 6 มกราคม 2546 บริษัทฯ ได้จัดสรรหุ้นเพิ่มทุนจำนวน 251,161 หุ้น
  โดยมีมูลค่าหุ้นละ 10 บาท ให้แก่เจ้าหนี้ตามแผนฟื้นฟูกิจการ ซึ่งจะทำให้บริษัทฯ
  มีทุนที่ชำระแล้วจำนวน 592,789,770 บาท หรือ 59,278,977 หุ้น ซึ่งมีมูลค่าตราไว้หุ้นละ 10
  บาท และได้ดำเนินการจดทะเบียนทุนชำระแล้วของบริษัทฯ ในวันเดียวกัน

  6. การออกหุ้นกู้แปลงสภาพจำนวนรวม 50,000 หุ้น มูลค่าหุ้นละ 1,000 บาท
  คิดเป็นจำนวนเงิน 50 ล้านบาทภายใน 120 วันนับจากวันที่ศาลมีคำสั่งเห็นชอบตามแผน
  โดยบริษัทฯจะดำเนินการออกหุ้นกู้แปลงสภาพให้แก่เจ้าหนี้สถาบันการเงินรายที่ประสงค์จะให้สินเชื่อเงินทุนหมุนเวียนใหม่แก่บริษัทฯ
  ตามเงื่อนไขที่กำหนดในแผนฟื้นฟูกิจการ (บันทึกแล้วในปี 2544
  ตามที่กล่าวในหมายเหตุประกอบงบการเงินข้อ 18)

  7. การชำระหนี้ให้แก่เจ้าหนี้โดยที่บริษัทฯ จะนำเงินที่ได้รับจากการขายหุ้นของบริษัทฯ
  มาจ่ายชำระหนี้สินตามแผนฟื้นฟูกิจการภายใน 60
  วันนับจากวันที่จดทะเบียนเพิ่มทุนกับกระทรวงพาณิชย์

  8. เมื่อวันที่ 30 มกราคม 2547 บริษัทฯ ได้ดำเนินการชำระหนี้สินตามแผนให้แก่เจ้าหนี้การค้า
  และเจ้าหนี้สถาบันการเงิน จำนวน 139 ล้านบาท

  9. การออกใบสำคัญแสดงสิทธิให้แก่พนักงาน
  บริษัทฯอาจจะออกใบสำคัญแสดงสิทธิที่จะซื้อหุ้นในจำนวนที่ไม่เกิน 50,000,000 หน่วย
  ให้แก่พนักงานของบริษัทฯ
  ซึ่งการจัดสรรจะเป็นไปตามดุลพินิจของผู้บริหารแผนหรือคณะกรรมการบริษัทฯ เห็นสมควร
  โดยผู้ถือใบสำคัญแสดงสิทธิที่จะซื้อหุ้นในแต่ละหน่วยจะมีสิทธิซื้อนได้ในราคา 1 บาท
  โดยจะต้องใช้สิทธิภายใน 5 ปี สำหรับข้อกำหนดและเงื่อนไขต่างๆ
  ให้เป็นไปตามประกาศของสำนักงานคณะกรรมการกำกับหลักทรัพย์และตลาดหลักทรัพย์โดยไม่ขัดต่อเงื่อนไขของแผนฟื้นฟูกิจการ